projecte-aina/catalan_government_crawling huggingface dataset:
Servei d'identificació i signatura en què s'envia una contrasenya d'un sol ús a un telèfon mòbil.
Amb aquesta actuació, el registre previ en línia i des de casa per fer ús de l'idCAT Mòbil assoleix un elevat grau de cobertura entre la població.
Actualment, ja es poden donar d'alta en línia: persones amb DNI i TIE sempre que disposin de Targeta Sanitaria de CatSalut o de la corresponent de MUFACE.
És un mecanisme d'identificació i signatura electrònica en què s'envia una contrasenya d'un sol ús al mòbil.
Es pot utilitzar per a identificar-se en la majoria de tràmits amb les administracions catalanes i des de qualsevol dispositiu (no cal instal·lar res).
Per obtenir un idCAT Mòbil, cal complir els requisits següents:
Ets pots donar d'alta amb o sense certificat digital, però cal que tinguis la Targeta sanitària individual o la targeta de MUFACE.
Si és el teu cas, hauràs de seguir els següents passos:
1- Acreditar la teva identitat amb el número i la data de caducitat del DNI o de la TIE, la data de naixement i el codi de barres de la Targeta Sanitària Individual (TSI) que lliura el CatSalut.
2- Indicar el teu telèfon mòbil, per identificar-te i rebre avisos, i el correu electrònic.
3- Informar la contrasenya d'un sol ús que rebràs al mòbil per finalitzar l'alta.
Si tens un certificat de persona física, corporatiu de persona física o de persona física representant que està vigent i emès per una entitat classificada pel CAOC.
Un cop ho has fet les teves dades de contacte formaran part del fitxer "Seu electrònica de la Generalitat de Catalunya".
És obligatori per a les persones que no tenen TIE i són extracomunitàries o per les persones que no tenen Targeta sanitària individual ni tampoc targeta de MUFACE.
Registre de dades de la Seu electrònica
Oficines d'atenció ciutadana, ajuntaments, consells comarcals...
Si vols identificar-te mitjançant l'idCAT Mòbil, has d'introduir el teu document d'identificació amb què t'has registrat (DNI, en el cas de ciutadans de nacionalitat espanyola, etc.) i el telèfon mòbil que has informat.
Si les dades corresponen a les registrades, rebràs una contrasenya al teu telèfon mòbil per introduir-la al camp de text que es mostra a la pantalla.
A partir d'aquest moment, podràs fer el tràmit o la gestió.
En el cas que la base de dades no trobi el document d'identificació o el telèfon mòbil amb què et vas registrar, visualitzaràs un missatge d'error.
En aquest cas, hauràs de modificar el registre si és erroni o realitzar-lo si no l'has fet prèviament.
Pots modificar les teves dades de contacte:
Petició de baixa definitiva de les dades:
Si t'han robat o has perdut el telèfon mòbil, demana que t' anul·lin la targeta SIM abans de demanar la suspensió de les dades.
Així evites que et suplantin la identitat i facin actuacions davant de l'Administració sense el teu consentiment.
Més endavant podràs recuperar el teu número i continuar utilitzant idCAT Mòbil.
La petició de suspensió és un procediment molt excepcional.
Si tot i així la vols tramitar emplena el formulari de suspensió (necessites el document identificador i la targeta sanitària del CatSalut).
Per aixecar la suspensió adreça't a una oficina presencial.
Continguts que ajuden a entendre què es el portal gencat: un mapa web per facilitar la navegació, un directori de webs, informació sobre l'accessibilitat, sobre la història, l'accés, el disseny i els premis del portal i les condicions d'ús dels continguts i dades facilitades.
Aquest mapa permet fer-vos una idea de com estan organitzats els serveis i la informació de gencat.
Informació sobre l'accessibilitat de les pàgines web de gencat.
Programes d'ajuda, guies i preguntes freqüents
Informació sobre l'accés al web gencat, la història, els canvis de disseny i de continguts.
Condicions d'ús dels continguts dels web de la Generalitat de Catalunya i informació sobre dades facilitades.
Servei d'acompanyament als deutors en situació d'insolvència
El Govern, a través del departament de Justícia, crearà un servei d'acompanyament als deutors en situació d'insolvència que els permeti sol·licitar i assolir un acord extrajudicial de pagaments (AEP) amb els seus creditors.
La finalitat és que les persones afectades disposin d'una nova oportunitat per reincorporar-se a l'activitat econòmica, tot evitant els processos judicials de caràcter concursal i l'abandonament d'aquestes persones a l'economia submergida.
Es posarà en marxa un Portal d'atenció al ciutadà
Evitar que els petits empresaris i autònoms que han augmentat els seus passius com a conseqüència de la COVID-19 entrin en fallida i facilitar-los el suport necessari perquè es reincorporin a l'activitat econòmica.
A persones físiques o jurídiques que, tot i haver patit un fracàs econòmic, tinguin la possibilitat d'encarrilar novament la seva vida i emprendre noves iniciatives.
D'una banda, es crearà un servei d'acompanyament als deutors, per tal d'oferir-los un punt d'informació i orientació que els ajudi a conèixer les possibilitats que tenen a l'hora de sol·licitar, impulsar i assolir un acord extrajudicial de pagaments.
D'altra banda, s'impulsarà l'establiment d'una xarxa institucional que permeti l'accés del deutor a la mediació concursal, a través de la institució notarial i de les cambres de comerç, així com amb d'altres professionals implicats
El departament posarà en marxa un Portal d'atenció al ciutadà, amb les finalitats següents:
Es preveu que el portal entri en funcionament el proper a l'octubre del 2020.
Es destinaran 5 milions d'euros a ajudar fins a 6.000 professionals de la cultura afectats per la COVID-19
El Govern crea una prestació extraordinària d'urgència per a la sostenibilitat econòmica dels professionals de les arts visuals, la música, l'audiovisual i d'altres activitats culturals suspeses per raó de la crisi sanitària.
La mesura compta amb un pressupost de 5 M€, finançat pels departaments de Cultura i Treball, Afers Socials i Famílies.
La prestació, que pot arribar a un màxim de 1.024 € i beneficiar uns 6.000 professionals, pretén pal·liar la situació de vulnerabilitat d'aquest col·lectiu, que, fins el passat 6 de maig, no va rebre la prestació d'atur corresponent.
Ajut de 1.024,38 € (com a màxim) en un pagament únic
Pal·liar la situació de vulnerabilitat dels professionals del món de la cultura i de les seves unitats familiars, que han patit una reducció dràstica i involuntària dels seus ingressos econòmics com a conseqüència de la COVID-19.
Professionals del sector cultural, bàsicament a actors i actrius, músics, tècnics i professionals vinculats a aquests àmbits que compleixin els següents requisits:
La prestació s'atorgarà pel procediment de concurrència no competitiva fins a l'exhauriment del pressupost, i s'abonarà en un pagament únic.
Es pot sol·licitar en línia a partir del 15 de juny.
Aquesta prestació és incompatible amb la percepció d'altres ajuts i prestacions estatals d'atur i per a l'ocupació, de cessament d'activitat, de prestacions econòmiques percebudes de forma regular i periòdiques, o amb qualsevol altre ajut i prestació concedit per altres administracions, ens públics o privats, si la suma mensual no supera el límit que estableix els requisits, entre els dies 14 de març i 6 de maig, periodes en els que no han tingut accés a ajuts en la seva majoria
També és incompatible amb les altres prestacions econòmiques que té reconegudes la persona beneficiària o a les que pugui tenir dret per qualsevol dels sistemes de protecció públics o privats complementaris de la Seguretat Social, si la seva concessió pot comportar la pèrdua, la disminució o la no concessió d'aquelles prestacions.
Inclou un paquet d'ajuts per donar suport als viticultors, els cellers i les DO víniques
El sector vitivinícola és un dels motors de l'exportació agroalimentària de Catalunya, i constitueix la base de l'economia de moltes comarques del país.
L'impacte de la COVID-19 en l'activitat vitivinícola ha estat intens.
D'una banda, per la important afectació de la crisi sobre la restauració i l'hoteleria; i, de l'altra, per la reducció del turisme i l'enoturisme, implantat al 40% dels cellers.
Davant d'aquesta situació, el Govern activarà un pla de xoc amb un paquet d'ajuts per donar suport als viticultors, els cellers i les DO víniques.
El pla, que està impulsat pel departament d'Agricultura, Ramaderia, Pesca i Alimentació, compta amb una dotació de 5,35 M€.
Posar en marxa diferents línies d'ajuts per contribuir a la reactivació del sector vitivinícola i compensar l'impacte negatiu de la COVID-19.
Als viticultors, els cellers i les DO víniques.
El sector està format per 8.500 viticultors i 800 cellers amb un total de 6.000 treballadors.
El pla de xoc es concreta en cinc línies d'ajuts:
Es concreta amb línies de crèdit amb interessos bonificats íntegrament i préstecs de l'Institut Català de Finances avalats al 80%.
El sector de la flor i la planta ornamental s'ha vist especialment afectat per la COVID-19, ja que el gruix de la seva activitat econòmica es concentra en els mesos de primavera (de març a juny).
Per aquesta raó, el Govern ha dissenyat un pla de xoc per tal de facilitar liquiditat als autònoms i empreses del sector, que es concreta en línies de crèdit amb interessos bonificats íntegrament pel Departament d'Agricultura, Ramaderia, Pesca i Alimentació, que hi destinarà 1,5 M€.
El pla també preveu préstecs de l'Institut Català de Finances (ICF) avalats en un 80% per Departament de la Vicepresidència i d'Economia i Hisenda.
Donar suport a un sector que s'ha vist especialment afectat per la COVID i que representa un 14,75% del volum econòmic de la producció vegetal i el 4,8% de la producció agrària, alhora que dona feina a més de 2.000 treballadors directes.
S'adreça a autònoms i empreses del sector primari dels sectors de la flor i planta ornamental.
S'hi podran acollir aquelles explotacions agràries que justifiquin que han tingut unes pèrdues de facturació superiors al 50% durant els mesos de març, abril i maig de l'any 2020 en comparació amb el mateix període del 2019.
El pla es concreta en dues línies d'ajuts:
S'obriran tres Serveis d'Intervenció Especialitzada, un Servei d'Acollida d'Urgència, 60 places de Serveis Substitutoris de la Llar i dos serveis residencials
El Govern destinarà 2,9M€ a un pla de xoc per ampliar els recursos destinats a l'atenció a les dones víctimes de violència masclista, atès que les necessitats s'han incrementat a causa del confinament derivat de la COVID-19.
Així, el volum de dones ateses pel SIE (Servei d'Intervenció Especialitzada) s'ha duplicat durant el confinament, i en el primer mes i mig les trucades a l'Institut Català de les Dones van créixer un 88%.
El pla preveu l'obertura de tres nous Serveis d'Intervenció Especialitzada (SIE), un nou Servei d'Acollida d'Urgència (SAAU), 60 noves places de Serveis Substitutoris de la Llar i dos nous serveis residencials especialitzats per a dones en situació de prostitució i per a dones amb problemàtiques associades al consum de drogues.
Millorar els serveis per a l'atenció, recuperació i reparació de dones en situació de violència masclista, per tal de cobrir la major demanda de serveis que s'ha produït durant les setmanes de confinament.
Dones en situació de violència masclista i els seus filles i fills a càrrec
El pla de xoc es concreta en l'ampliació i posada en marxa de diferents serveis:
Conjunt de 23 mesures per a la reactivació econòmica del sector energètic
El Govern ha dissenyat un Pla de xoc en el sector de l'energia per tal d'aconseguir que la reactivació econòmica contribueixi a avançar cap a un nou model energètic més net, sostenible i democràtic.
També pretén dinamitzar l'activitat d'alguns agents econòmics locals i de proximitat vinculats al sector (instal·ladors, enginyeries, fabricants nacionals d'equips propis de la transició energètica, auditors, etc.), que s'han vist molt afectats per l'aturada econòmica causada per la COVID-19.
El pla, impulsat pel departament d'Empresa i Coneixement, conté 23 mesures orientades a incentivar l'estalvi i l'eficiència energètica i l'ús d'energies renovables en el sector productiu, en l'edificació i en les administracions catalanes; a desenvolupar nous projectes innovadors vinculats al sector energètic; a activar la mobilitat sostenible i a fer més inclusiva i justa aquesta transició energètica.
El pressupost d'implementació del pla és de 188,7 M€.
Orientar la reactivació de l'activitat econòmica cap a un model energètic descarbonitzat, sostenible, distribuït i democràtic, i convertir les energies renovables i l'estalvi i l'eficiència energètica en un sector tractor de l'economia catalana.
Els beneficiaris del pla de xoc seran les empreses (tant vinculades al sector de l'energia com grans consumidores d'energia), els professionals autònoms del sector de l'energia (instal·ladors, enginyers, consultors,...), els ciutadans i les administracions locals.
El pla es concreta en 23 mesures, entre les que destaquen les següents:
5 línies d'ajuts destinades a diferents àmbits dels sectors primaris blaus (pesca i aqüicultura) i marítimo-recreatius
Els sectors primaris blaus (pesca i aqüicultura) han patit fortament l'efecte de la COVID-19 degut a les afectacions a nivell de mercat i a les dificultats per mantenir les condicions operatives en matèria higiènico-sanitària.
De la mateixa manera, també ha resultat molt afectada la facturació de les llotges pesqueres catalanes i el sector maritimorecreatiu.
Amb aquest objectiu, el Govern destinarà 3 M€ a posar en marxa ajuts a la paralització temporal de la flota pesquera produïda per causa de l'impacte de la COVID-19, compensar el sector aqüícola per la davallada d'ingressos i finançar l'adquisició d'EPIs i altres mesures de protecció per part dels actors de la cadena de producció i comercialització.
Les mesures es confinançaran amb fons europeus FEMP i recursos aportats pel departament d'Agricultura, Ramaderia, Pesca i Alimentació.
Es destinarà un pressupost de 3 M€
Crear un paquet d'ajuts que permeti pal·liar els efectes de la COVID-19 sobre els sectors de la pesca i l'aqüicultura.
Professionals dels sectors de la pesca i l'aqüicultura, incloses les confraries de pescadors i altres actors de la cadena de producció i comercialització.
Línia 1: Ajuts per la paralització temporal de l'activitat marisquera
Objectiu: compensar pescadors de la modalitat del marisqueig pels dies d'inactivitat.
Línia 2: Ajuts per la davallada d'ingressos en les explotacions aqüícoles
Objectiu: compensar les empreses d'aqüicultura (continentals i marítimes) per la reducció d'ingressos.
Línia 3: Ajuts a les confraries de pescadors per la davallada de facturació a les llotges
Objectiu: compensar les confraries de pescadors de Catalunya amb flota activa per la caiguda d'ingressos relacionada amb les taxes de primera venda del peix
Línia 4: Ajuts als operadors de la cadena del peix per adquirir mesures de protecció
Objectiu: finançar als operadors de la cadena del peix fins el 100% de les inversions en EPIs i altres mesures sanitàries relacionades amb la COVID-19.
Línia 5: Ajut adreçat a les empreses de Centres d'Activitat Marítima de Catalunya
Objectiu: ajut adreçat a les empreses actives del registre oficial de Centres d'Activitat Marítima de Catalunya (centres nàutics, centres d'immersió i acadèmies nàutiques)
Hi ha diverses línies d'ajuts, que abasten des de la lluita contra la irregularitat administrativa a actuacions de suport educatiu, formació d'acollida i foment de la igualtat home-dona en el treball
Les conjuntures de crisi impacten amb especial intensitat sobre els col·lectius més vulnerables de la societat.
Amb l'objectiu que la COVID-19 no deixi cap persona fora de l'abast de les polítiques públiques, el Govern impulsa un paquet de mesures d'emergència social en matèria de migracions, ciutadania i igualtat.
El pla preveu la convocatòria de diverses línies d'ajuts, que abasten des de la lluita contra la irregularitat administrativa a actuacions de suport educatiu, formació d'acollida i foment de la igualtat home-dona en el treball.
Entre elles, destaca una línia d'1,4 M€ per impulsar la contractació de treballadores de les cures i de la llar en situació d'irregularitat administrativa, així com un ajut d'1,25 M€ per ampliar l'activitat formativa del servei de primera acollida per a persones migrades.
Per portar a terme aquestes actuacions, el Departament de Treball, Afers Socials i Famílies hi destinarà una inversió total de 4,78 M€.
Convocar noves línies d'ajuts d'emergència social per protegir els col·lectius més vulnerables de la societat i evitar que l'impacte de la COVID-19 agreugi la seva situació.
El pla s'orienta a diferents col·lectius en situació de vulnerabilitat, especialment cap a la població immigrada i les treballadores de les cures i la llar en situació administrativa irregular
El pla de xoc es concreta en quatre blocs d'actuacions, que preveuen diferents mesures i ajuts:
Igualtat home-dona en el treball
Ajuts a l'elaboració de plans d'igualtat d'oportunitats entre homes i dones per part d'empreses i organitzacions, amb una dotació de 450.000 €, que es completaran amb una partida de 50.000 € per a assessorament tècnic i difusió.
Per als anys 2020 i 2021, beneficiarà 150.000 persones que treballen al sector.
És un sector que va patir amb intensitat l'anterior crisi econòmica, i que ha vist agreujada la seva situació amb l'impacte de la COVID.
Per tal d'enfortir, cohesionar i dinamitzar el sector, el Govern ha dissenyat un pla d'acció que es desenvoluparà durant els anys 2020 i 2021, i que es concreta en 26 accions classificades en 8 àmbits de treball.
El pla, que gestionarà el Departament de Territori i Sostenibilitat, compta amb un finançament de 7,3 M€ per als dos anys.
Crear un pla de suport a la modernització, digitalització i enfortiment del sector del transport i la logística a Catalunya.
Es beneficiaran més de 150.000 persones que treballen al sector.
El pla es concreta en 26 mesures, entre les que destaquen les següents línies d'ajuts:
Es crea una nova línia d'ajuts amb 8,5 M€ adreçats a guies habilitats i empreses del sector turístic.
El Departament d'Empresa i Coneixement amplia els imports i l'abast dels ajuts aprovats fins al moment per donar suport immediat als col·lectius del sector turístic i agilitar la represa de l'activitat.
El termini per sol·licitar-la és del 26 de juny al 27 de juliol de 2020, o fins que s'exhaureixi el pressupost.
Cobrir un percentatge del cost fix de l'activitat, que inclouria personal, lloguers, subministraments, pòlisses assegurances i venciments hipoteques.
Guies habilitats i empreses del sector turístic; l'impacte esperat de la mesura és d'aproximadament 2.500 professionals i empreses.
És un ajut directe per al manteniment de l'activitat i per fer front a les despeses bàsiques de circulant que requereixen per tornar a operar i per fer front a baixada d'ingressos derivada de l'estat d'alarma.
Es destinen 7,15 M€ a promoure el lleure educatiu i donar suport a les famílies que desitgin inscriure els seus fills en activitats de lleure, tot garantint les adequades mesures de protecció
El Departament de Treball, Afers Socials i Famílies posa en marxa tres mesures per reforçar el suport al sector del lleure educatiu l'any 2020
Sol·licituds de l'1 al 7 de juliol.
Promoure el lleure educatiu i donar suport a les famílies que desitgin inscriure els seus infants i adolescents en activitats de lleure, tot garantint que aquestes es desenvolupin amb qualitat i amb condicions adequades de seguretat.
Famílies de Catalunya amb ingressos anuals bruts inferiors a 25.180,44 € que inscriguin els seus fills d'entre 3 i 17 anys a activitats de lleure educatiu.
Les famílies tenen dret a un ajut econòmic per cada fill/a inscrit.
Entitats sense ànim de lucre i empreses organitzadores d'activitats de lleure
Entitats sense ànim de lucre i les empreses del sector del lleure educatiu inscrites al Cens d'Entitats Juvenils de la Direcció General de Joventut
Pel que fa als ajuts als centres, es podrà destinar a les finalitats següents:
Pel que fa a la contractació d'educadors, es contractaran 136 persones joves mitjançant un contracte en pràctiques en projectes de 6 mesos de durada, a partir de l'1 juliol de 2020
La prestació té caràcter puntual i, per tant, es farà efectiva amb un únic pagament mitjançant transferència bancària a l'entitat o empresa que organitzi l'activitat, que hauran de realitzar la corresponent sol·licitud.
La quantitat assignada dependrà de les necessitats de cada entitat, d'acord amb els criteris de priorització establerts a la convocatòria.
La quantia de l'ajut és d'11.000 € per persona jove contractada, amb un màxim de 4 persones que es determinaran segons els criteris de la convocatòria.
S'amplia en 1,5 milions d'euros la línia inicial de 3,5 milions d'euros per a professionals i micropimes del sector turístic afectats per la COVID-19
El Departament d'Empresa i Coneixement amplia els imports i l'abast dels ajuts aprovats fins al moment per donar suport immediat als col·lectius del sector turístic i agilitar la represa de l'activitat.
Concretament, s'amplia en 1,5M d'euros la línia inicial de 3,5 M€ d'ajuts per a professionals i microempreses del sector turístic.
Cobrir un percentatge del cost fix de l'activitat, que inclouria personal, lloguers, subministraments, pòlisses assegurances i venciments hipoteques.
Microempreses i petites empreses (0 a 5 treballadors) de qualsevol àmbit d'activitat afectats per la COVID-19.
Els beneficiaris han de tenir una facturació màxima de 500.000 € en el darrer exercici.
Es preveu que es puguin beneficiar de la mesura uns 600 professionals i micro-empreses, que s'afegirien als 1.400 beneficiaris del primer tram d'ajuts.
És un ajut directe de 2.500 € per beneficiari destinat al manteniment de l'activitat i cobrir les despeses bàsiques de circulant que calen per tornar a operar i per fer front a baixada d'ingressos derivada de l'estat d'alarma.